
Mathau o dai a chartrefi
	[bookmark: _cgwuf5iq1zi3][image: ]Mae'r strategaeth 60 munud hon yn helpu dysgwyr i ateb cwestiynau mawr am y mathau o gartrefi y mae pobl yn byw ynddyn nhw; mae hefyd yn edrych ar y defnyddiau sy’n cael eu defnyddio a'r rhesymau dros ddewis y defnyddiau hynny. Gallwch ddefnyddio'r strategaeth hon ar gyfer unrhyw ddysgwyr sy'n gweithio ar Gam Cynnydd 2, a gellir ei haddasu i'w defnyddio gyda chynhyrchion Adobe eraill. 

(Houses and Homes - Tai a Chartrefi)
Bydd y dysgwyr yn gallu creu Adobe Spark Video sy'n dangos eu dealltwriaeth o'r pwnc.

Dysgu cefndirol
Bydd y disgyblion wedi trafod y mathau o adeiladau sydd yn eu cymuned leol, gan drafod y rhesymau pam mae gwahanol dai/cartrefi yn bodoli. Pa fathau o adeiladau sy'n adeiladau preifat/cymunedol/cyhoeddus.
Efallai fod disgyblion wedi trafod tai a chartrefi ledled y byd, gan drafod y rhesymau dros y mathau o gynllun a defnyddiau a ddefnyddir yn y tai/cartrefi hynny. 

Dyniaethau Cam Cynnydd 2
Mae ein byd naturiol yn amrywiol a deinamig, wedi’i ddylanwadu gan brosesau a gweithredoedd dynol.
· Rwy’n gallu disgrifio nodweddion penodol lleoedd, amgylcheddau a thirweddau yn fy ardal i ac yng Nghymru, yn ogystal ag yn y byd ehangach.
· Rwy’n gallu disgrifio sut a ble mae rhai lleoedd ac amgylcheddau'n debyg i’w gilydd, ac eraill yn wahanol. 

Gwyddoniaeth a Thechnoleg Cam Cynnydd 2
· Rwy’n gallu archwilio a disgrifio priodweddau defnyddiau a chyfiawnhau’r defnydd a wneir ohonyn nhw.

Fframwaith Cymhwysedd Digidol Cam Cynnydd 2
Hawliau digidol 
· Rwy’n gallu egluro sut a phryd y mae'n iawn i ddefnyddio gwaith pobl eraill a pham y mae rhoi credyd i rywun yn arwydd o barch.

Cynhyrchu
· Rwy’n gallu cynllunio tasg ddigidol, gan nodi meini prawf llwyddiant i gefnogi'r broses.
· Rwy’n gallu mynegi barn ar fy ngwaith fy hun ac awgrymu gwelliannau yn seiliedig ar y meini prawf llwyddiant.

Rhyngweithio 
· Rwy’n gallu cadw ffeiliau i leoliad penodol gan ddefnyddio enw ffeil priodol y byddai'n hawdd ei chwilio.

Defnyddio Adobe Spark Video
Gan fod Adobe Spark Video yn galluogi dysgwyr i fynegi eu gwybodaeth gan ddefnyddio'r cyfryngau maen nhw’n eu dewis, mae'r strategaeth hon yn grymuso dysgwyr i ddangos eu dealltwriaeth a'u gwybodaeth o'r pwnc mewn ffordd drylwyr ac ystyrlon.

Amlinelliad i ddysgwyr (dewiswch un)
· Crëwch Adobe Spark Video am y gwahanol fathau o gartrefi yn eich ardal – pam maen nhw'n wahanol? Pa fath o berson/teulu allai fod yn byw yno?
· Crëwch Adobe Spark Video am y gwahanol adeiladau yn eich ardal leol – ar gyfer beth maen nhw'n cael eu defnyddio? Pwy sy'n defnyddio'r adeiladau hynny?
· Crëwch Adobe Spark Video yn trafod y defnyddiau sy’n cael eu defnyddio i adeiladu tai yn eich ardal leol – pa ddefnyddiau a gafodd eu defnyddio? Pam gafodd y defnyddiau hynny eu defnyddio?
· Crëwch Adobe Spark Video am gartrefi ledled y byd – o beth maen nhw wedi cael eu gwneud? Pam gafodd y defnyddiau hynny eu defnyddio? Pa effaith mae hinsawdd y wlad yn ei chael arnyn nhw? 




	[bookmark: _7jdc74vjx70t]Amlinelliad

	
	Cam
	Amser
	Disgrifiad

	1
	Dysgu
	20 munud
	Bydd y dysgwyr yn gallu creu Adobe Spark Video sy'n dangos eu dealltwriaeth o'r pwnc.
Bydd y dysgwyr wedi trafod tai/cartrefi/adeiladau yn eu hardal ac yn deall y rhesymau am y ffordd maen nhw wedi cael eu cynllunio a'u hadeiladu.

	2
	Gwerthuso
	10 munud
	Bydd y dysgwyr yn gallu creu Adobe Spark Video sy'n dangos eu dealltwriaeth o'r pwnc. 
Y dysgwyr i ddewis lluniau/fideos i ddangos eu gwybodaeth a'u dealltwriaeth o'r pwnc/cynnwys/paramedrau a osodwyd.

	3
	Creu
	30 munud
	Bydd y dysgwyr yn gallu creu Adobe Spark Video sy'n dangos eu dealltwriaeth o'r pwnc. 
Bydd y dysgwyr yn defnyddio Adobe Spark Video i ychwanegu lluniau/fideos maen nhw wedi’u tynnu o dai/cartrefi/adeiladau yn eu hardal leol neu maen nhw wedi’u cyrchu o’r rhyngrwyd. Gall dysgwyr ychwanegu sain hefyd i ddisgrifio'r lluniau/fideos a’u perthnasedd i'r pwnc.
Cliciwch yma am arweiniad.

	4
	Rhannu
	
	Bydd y dysgwyr yn gallu creu Adobe Spark Video sy'n dangos eu dealltwriaeth o'r pwnc.
Gall dysgwyr rannu a chyhoeddi eu Adobe Spark Video tai/cartrefi/adeiladau er mwyn cael adborth gan gyfoedion, trafod y dewis o luniau/fideos a'r wybodaeth a rannwyd yn y testun/troslais. 

	[image: ]Edrychwch ar y tai, y cartrefi a'r adeiladau o gwmpas lle rydych chi'n byw.
Pam fod gennym wahanol fathau o adeiladau?
Pam fod pobl yn byw mewn gwahanol fathau o dai?
Beth ydych chi'n ei wybod am wahanol gartrefi ym mhob rhan o'r byd?
Crëwch Adobe Spark Video sy'n dangos faint rydych chi'n ei wybod am y mathau o adeiladau/defnyddiau sy’n cael eu defnyddio i'w hadeiladu/y rhesymau pam fod tai wedi'u cynllunio fel maen nhw.


(Houses and Homes – Tai a Chartrefi)

	[bookmark: _cb2kpgnxe48r]Offer ac adnoddau ategol

	· Sampl dysgwyr
· Canllaw ar gyfer defnyddio Adobe Spark Video
	· Adobe Spark Video

	1
	(10 munud) Dewiswch y delweddau/fideos rydych chi am eu defnyddio.

	2
	(10 munud) Crëwch Adobe Spark Video yn eich cyfrif Hwb.

	3
	(10 munud) Ychwanegwch destun/sain i ychwanegu ystyr at y delweddau/fideos a gafodd eu dewis.

	4
	Rhannwch eich Adobe Spark Video gyda'ch athro/cyfoedion drwy ei rannu â nhw/ei ychwanegu at yriant mae’r dosbarth yn ei rannu.

	Cynnwys
	A yw eich Adobe Spark Video yn cynnwys delweddau/fideos diddorol sy'n tynnu sylw at yr hyn rydych am ei esbonio?
A yw eich Spark Video yn cynnwys testun/sain sy'n hybu dealltwriaeth y gwyliwr?
A ydych chi wedi mynegi popeth a allwch ar y pwnc?

	Cynnyrch
	A ydych chi wedi gallu ychwanegu delweddau/fideos?
A ydych chi wedi gallu ychwanegu testun/sain i wella eich Spark Video?
A ydych chi wedi sicrhau y gall y gwyliwr ddarllen yr holl destun/eich clywed yn eich Spark Video?

	1
	Agorwch Adobe Spark ar Hwb.
Crëwch fideo prosiect.
	

	2
	Ychwanegwch ddelweddau/fideos. 
Rhowch y delweddau/fideos mewn trefn sy'n gadael i’r cyflwyniad lifo.
	

	3
	Dewiswch destun neu ychwanegwch droslais i roi ystyr i'ch dewis o ddelwedd/fideo.
	

	4
	Rhannwch gyda'ch dosbarth.
Gofynnwch am adborth a rhowch adborth ar Adobe Spark Videos a gafodd eu gwneud gan ein dosbarth.

